संचार एवं सूचना प्रौद्योगिकी मंत्रालय
क्वांटम तकनीक में नवीनतम प्रगति शिक्षण के लिए आयोजित पहले अंतरराष्ट्रीय क्वांटम संचार सम्मेलन का समापन हुआ
प्रधानमंत्री श्री नरेन्द्र मोदी की सोच है कि भारत को दूरसंचार प्रौद्योगिकियों और मानकों के विकास में अग्रणी होना चाहिए। इस सोच के अनुरूप दूरसंचार विभाग ने 27-28 मार्च, 2023 को नई दिल्ली स्थित विज्ञान भवन में 'पहला अंतरराष्ट्रीय क्वांटम संचार सम्मेलन' आयोजित किया। इसका उद्घाटन 27 मार्च को संचार, इलेक्ट्रॉनिक्स और सूचना प्रौद्योगिकी व रेल मंत्री श्री अश्विनी वैष्णव और संचार राज्य मंत्री श्री देवुसिंह चौहान ने किया।
इस सम्मेलन का आयोजन सी-डॉट, दूरसंचार मानक विकास सोसायटी इंडिया  और आईईईई कम्युनिकेशन्स सोसाइटी- दिल्ली चैप्टर के सहयोग से किया गया था। इस अंतरराष्ट्रीय क्वांटम संचार सम्मेलन ने क्वांटम संचार प्रौद्योगिकियों में नवीनतम प्रगति के बारे में जानने का एक उत्कृष्ट अवसर प्रदान किया। इसमें उद्योगों, अकादमिक क्षेत्र, अनुसंधान व विकास केंद्रों और सरकार के विशेषज्ञों ने एक सुरक्षित संचार अवसंरचना के निर्माण में क्वांटम प्रौद्योगिकी के संभावित अनुप्रयोगों पर विचार-विमर्श किया।
इसके उद्घाटन के दौरान मंत्री ने 'क्वांटम कुंजी डिस्ट्रीब्यूशन  प्रणाली की टेस्ट गाइड' और 'क्वांटम-सेफ और क्लासिकल क्रिप्टोग्राफी  प्रणाली' के मानकों को जारी किया।
सी-डॉट  सक्रिय रूप से क्वांटम संचार में समाधान विकसित करने में लगा हुआ है और यह एनएमक्यूटीए के तहत क्वांटम संचार संबंधी गतिविधियों के लिए केंद्र के रूप में अपनी पहचान बनाने की ओर बढ़ रहा है। सी-डॉट ने संचार के लिए क्वांटम कुंजी वितरण  और पोस्ट- क्वांटम क्रिप्टोग्राफी  सुरक्षा समाधान विकसित किए हैं। इन समाधानों को लाइव नेटवर्क में प्रदर्शित किया गया और इनकी टीईसी प्रमाणन प्रक्रिया भी चल रही है।
क्यूकेडी के साथ-साथ पीक्यूसी समाधानों में कमियों का पता लगाने के साथ-साथ भारत में क्वांटम इकोसिस्टम को और अधिक मजबूत करने के उद्देश्य से माननीय संचार मंत्री श्री अश्विनी वैष्णव ने क्वांटम हैकाथॉन- 2023 की घोषणा की थी। इस हैकथॉन से प्राप्त शिक्षण को संपूर्ण भारतीय वातावरण के साथ साझा किया जाएगा, जिससे भारतीय उद्योग द्वारा विकसित किए जा रहे समाधानों के सुरक्षा पहलुओं में सुधार किया जा सके। सफल हैकथॉन आवेदक को क्यूकेडी या पीक्यूसी प्रणाली में हर एक ब्रेक के लिए 10 लाख रुपये का पुरस्कार प्रदान किया जाएगा। साथ ही, पारस्परिक रूप से सहमत नियमों और शर्तों पर क्वांटम सुरक्षा के क्षेत्र में सी-डॉट के साथ और अधिक सहभागिता का अवसर प्रदान किया जाएगा। इसके अलावा श्री अश्विनी वैष्णव ने घोषणा की कि सी-डॉट, सीडीओटी की सहयोगात्मक अनुसंधान नीति  के माध्यम से क्यूकेडी या पीक्यूसी सुरक्षा को ब्रेक करने वाले समाधानों के विकास का वित्तपोषण भी करेगा।
इसके अलावा 27 मार्च, 2023 को उद्घाटन के दौरान माननीय मंत्रियों ने विभिन्न विजेताओं को पंडित दीनदयाल उपाध्याय दूरसंचार कौशल उत्कृष्टता पुरस्कार - 2022 प्रदान किए। दूरसंचार विभाग ने 'पंडित दीनदयाल उपाध्याय टेलीकॉम कौशल उत्कृष्टता पुरस्कार' दूरसंचार कौशल, सेवाओं, विनिर्माण और अनुप्रयोगों के क्षेत्रों में उनके उत्कृष्ट योगदान के लिए दूरसंचार इकोसिस्टम को प्रोत्साहित करने के उद्देश्य से शुरू किया है।
2022 के लिए पुरस्कार विजेता निम्नलिखित हैं:
|
|
क्रम संख्या
|
|
पुरस्कार विजेता का नाम
|
|
कार्य/योगदान
|
|
1
|
|
मैसर्स स्टरलाइट टेक्नोलॉजीज लिमिटेड, पुणे
|
|
दूरसंचार क्षेत्र में कौशल विकास कार्य
|
|
2
|
|
मैसर्स विहान नेटवर्क्स लिमिटेड, गुरुग्राम
|
|
भारत के सुदूर और ग्रामीण क्षेत्रों के लिए सौर ऊर्जा संचालित 4जी आरएएन का प्रौद्योगिकी विकास व निर्माण
|
|
3
|
|
क्यूयूएनयू प्राइवेट लिमिटेड, बेंगलुरु
|
|
क्वांटम संचार और सुरक्षा समाधान में कार्य
|
|
4
|
|
मैसर्स ध्रुव स्पेस प्राइवेट लिमिटेड, हैदराबाद
|
|
उपग्रह संचार के क्षेत्र में कार्य
|
|
5
|
|
मैसर्स इनटोट टेक्नोलॉजीज प्राइवेट लिमिटेड, एर्णाकुलम
|
|
सॉफ्टवेयर डिफाइंड रेडियो रिसीवर का विकास